demografisk treghet
Store norske leksikon,Samfunn,Samfunnsfag,Demografi
Demografisk treghet er et fenomen innen befolkningslæren som dreier seg om at en demografisk endring kan få effekter på befolkningen i lang tid.
Selv om for eksempel antall fødsler per kvinne reduseres kraftig over kort tid i en befolkning, betyr ikke dette at befolkningsveksten bremses brått. Befolkningen vil være ung, og en stor del av befolkningen befinner seg i fruktbar alder. Selv om hver kvinne får færre barn, vil antallet barn likevel være stort i lang tid framover fordi kullene (kohortene) som har nådd fruktbar alder er så store. Først etter en viss tid vil lavere fruktbarhet resultere i lavere befolkningsvekst. Les mer i Store norske leksikon befolkning befolkningsstruktur Norges befolkning demografi demografisk overgang fruktbarhet